**มหาวิทยาลัยรามคำแหง คณะบริหารธุรกิจ**

**รายงานการประชุมคณะกรรมการดำเนินการการจัดการความรู้ คณะบริหารธุรกิจ**

**ด้านการวิจัย ดำเนินการจัดการความรู้ประเด็นความรู้ เรื่อง “การวิจัยในชั้นเรียน”**

**ครั้งที่ ๓/๒๕๕๗**

**วันศุกร์ ที่ 18 เมษายน 2557**

**ณ ห้องวิโรจน์ สุรภีร์ บรรยาย 201 ชั้น ๒ คณะบริหารธุรกิจ**

**----------------------------------**

**ผู้เข้าร่วมประชุม**

1. รองคณบดีฝ่ายวิชาการและวิจัย ประธานกรรมการ
2. รองคณบดีฝ่ายบริหาร กรรมการ
3. รองศาสตราจารย์จรีพร ศรีทอง กรรมการ
4. รองศาสตราจารย์ทิพวรรณ พุ่มมณี กรรมการ
5. ผู้ช่วยศาสตราจารย์ทัศนีย์ สิราริยกุล กรรมการ
6. ผู้ช่วยศาสตราจารย์ ดร.ประไพทิพย์ ลือพงษ์ กรรมการ
7. อาจารย์ ดร.พรมนัส สิริธรังศรี กรรมการ
8. อาจารย์สุรเชษฐ์ โซวเกียรติรุ่ง กรรมการ
9. นายสถาพร สะราคำ กรรมการและเลขานุการ

**ผู้ไม่เข้าประชุม**

 ไม่มี

**เปิดประชุม เวลา 1๐.๐๐ น.**

 ประธานฯ กล่าวขอบคุณที่คณะกรรมการดำเนินการการจัดการความรู้ ให้ความร่วมมือในการเข้าร่วมดำเนินการจัดการความรู้เป็นอย่างดี ในครั้งนี้ขอให้คณะกรรมการร่วมกันแลกเปลี่ยนเรียนรู้ การจัดทำวิจัยในชั้นเรียนอย่างต่อเนื่องเป็นครั้งที่ 3/2557 เป็นประโยชน์ต่อการพัฒนาหลักสูตรเป็นอย่างมาก มีผลทำให้ระดับมาตรฐานการศึกษาดียิ่งขึ้น

**วาระที่ ๑ เรื่องแจ้งที่ประชุมเพื่อทราบ**

 **- ไม่มี**

**วาระที่ ๒ รับรองรายงานการประชุม ครั้งที่ 2/2557**

 - ประธานฯ ขอให้ที่ประชุมรับรองรายงานการประชุมครั้งที่ 2/2557 วันจันทร์ที่ 31 มีนาคม 2557

**มติ** **ที่ประชุมร่วมกันพิจารณาแล้ว มีมติรับรองรายงานการประชุมครั้งที่ 2/๒๕๕7 และ โดยไม่มีแก้ไข**

**วาระที่ 3 เรื่องที่เสนอให้ที่ประชุมพิจารณา**

**การดำเนินการจัดการความรู้ด้านการวิจัย ดำเนินการจัดการความรู้ประเด็นความรู้ เรื่อง “การวิจัยในชั้นเรียน”**

 ประธานฯ ให้คณะกรรมการเสนอแนะ ปัญหาและอุปสรรคในการจัดทำวิจัยในชั้นเรียนเพื่อจักได้นำไปปรับปรุงในปีการศึกษา 2557 ต่อไป

 คณะกรรมการฯ อภิปรายร่วมกัน**สำหรับปัญหาและอุปสรรคของการจัดทำวิจัยในชั้นเรียนที่สำคัญประการหนึ่งคือ นักศึกษาเข้าชั้นเรียนน้อย และระยะเวลาในการจัดทำวิจัยในภาคฤดูร้อน ปีการศึกษา 2556 ค่อนข้างมีระยะเวลาสั้น ทำให้งานวิจัยที่ออกมาจะไม่มีความสมบูรณ์**

 แต่จากการได้เข้าร่วมอบรมในระดับมหาวิทยาลัยรามคำแหง ได้รับความรู้จากวิทยากรซึ่งมีความเชี่ยวชาญและมีประสบการณ์ตรงมาถ่ายทอดความรู้ ทำให้สามารถมองเห็นแนวปฏิบัติในการจัดทำวิจัยในชั้นเรียนได้ง่ายยิ่งขึ้น

 ในการประชุมครั้งนี้ ยังไม่มีความคืบหน้าในการจัดทำวิจัยในชั้นเรียนมากนัก เนื่องจากวันนี้เป็นวันเปิดภาคเรียนวันแรก ยังไม่มีการเรียนการสอนและยังไม่ได้พบปะกับนักศึกษา

 คณะกรรมการฯ จึงคุยกันในขั้นตอนของการดำเนินการวิจัยว่าควรจะประกอบด้วยอะไรบ้าง ที่ประชุมมีการอภิปรายกันอย่างกว้างขวาง สรุปความสำคัญในขั้นตอนการดำเนินการวิจัยในชั้นเรียนได้โดยคร่าว ดังนี้

 1. วิเคราะห์ปัญหา สอนไปสังเกตไปว่าผู้เรียนคนไหนมีจุดเด่น-จุดด้อย จดบันทึกไว้

 2. วางแผนแก้ปัญหา สรุปข้อมูลที่มีอยู่ ซึ่งจะทำให้ทราบว่าเด็กในชั้นมีกลุ่มเก่งกี่คน กลุ่มอ่อนกี่คน ใครบ้างที่เรียนอ่อน อ่อนในเรื่องอะไร เพื่อจะได้คิดหานวัตกรรมที่เหมาะสมเพื่อช่วยเหลือกลุ่มอ่อนต่อไป

 3. จัดกิจกรรมแก้ปัญหา ใช้เทคนิคการเรียนรู้แบบร่วมมือ มีการสอนโดยใช้การจำลองสถานการณ์ นำสื่อการสอนอย่างเช่น สื่ออิเลคทรอนิกส์จาก website เกี่ยวกับสภาพแวดล้อมในสำนักงานมาให้นักศึกษาชม ในการสอนบทเรียนพึงควรจะประกอบด้วยวิธีสอนหลาย ๆ แบบ ส่วนจะใช้แบบใดหรือวิธีใดนั้นย่อมขึ้นอยู่กับดุลยพินิจของผู้สอน เช่น อาจจะเริ่มจากการอภิปราย บรรยาย ฝึกปฏิบัติ หรือเริ่มจากการบรรยาย ฝึกปฏิบัติ และอภิปรายก็ได้เหตุผลของการผสมผสานการสอนแบบต่าง ๆ

 4. เก็บรวบรวมข้อมูล วิเคราะห์ข้อมูล ออกแบบสอบถาม เพื่อเก็บข้อมูลด้านประชากรศาสตร์ ความสนใจและวัดความรู้ ความเข้าใจของนักศึกษาก่อนเรียน และหลังเรียน ให้นักศึกษาทำแบบสอบถามและแบบทดสอบก่อนเรียน ก่อนเริ่มบรรยายในชั้นเรียน เมื่อบรรยายจบให้นักศึกษาทาแบบทดสอบหลังเรียน ในชั้นเรียน ให้นักศึกษาประเมินระดับความพึงพอใจในการเรียน ตรวจสอบความสมบูรณ์ของข้อมูลแบบสอบถาม แบบทดสอบและความถูกต้องของแบบทดสอบแล้วให้คะแนน ป้อนรหัสข้อมูล ลงฐานข้อมูล วิเคราะห์และแปลผล

 5. สรุปผลการแก้ปัญหา อธิบายผลสรุปและข้อสังเกต มีข้อเสนอแนะในการวิจัยในชั้นเรียน

นำผลการศึกษานี้ไปประยุกต์เพื่อพัฒนาการเรียนการสอนต่อไป

**ปิดประชุม เวลา 1๑.30 น.**

 (นายสถาพร สะราคำ)

 กรรมการและเลขานุการ

 คณะกรรมการดำเนินการการจัดการความรู้ คณะบริหารธุรกิจ